

**Программаялъе баян.**

Программа хIадур гьабуна Аслияб школалда лъай кьеялъул федералияб пачалихъияб стандартги цIалул предметазе гIуцIарал мисалиял программабиги кьочIое росун. Пограммаялъ аслияб школалда стандарталъ бихьизабураб авар мацI малъиялъул мурадалда рекъон стандарталъул хIасил рагьула ва рагIа-ракьан бахъун мухIканлъизабула, гьединго цIалул предметалдалъун цIалдохъабазе лъай ва тарбия кьеялъул нух бихьизабула.

Программаялда цадахъ предметалъул тематикияб план мугIалимас кьочIое босула, авар мацIалъул курсалъул хIалтIул программаби ва лъагIалил тематикиял планал хъвалаго.

**7 классалда авар мацI лъазабула гьал хадусел аслиял мурадазде щвезе:**

- маданияталъул бутIа хIисабалда мацIалдехун хIакъикъияб, бичIчIи бугеб бербалагьи гьаби;

- обществоялъ къабул гьабурал рухIиялгин эстетикиял нормаби лъазариялъеги, инсанасул гIумруялъул киналго рахъазул хIакъалъулъ лъай щвезабиялъеги, цоцазулгун гьаркьоблъи (ай бухьен) гьабиялъеги рахьдал мацIалъ квербакъулеблъи бичIчIи;

- рахьдал мацIалъул эстетикияб бечелъи (ай рахьдал мацIалъул берцинлъи, гьайбатлъи, чIурканлъи) бичIчIи;

- щибаб къойилаб гIумруялъулъги цIалулъги хIалтIизабизе бажарулеб куцалда рахьдал мацI лъазаби;

- калам камиллъизабизе, каламалдалъун цоцада ричIчIизе ва цоцада гьоркьоб бухьен чIезабизе бугеб бажари цебетIезаби;

- цIалиялда хурхарал батIи-батIиял хIалтIаби гьаризе гъваридго лъай (ай мурад лъезеги, план гIуцIизеги, жиндирго каламалда хадуб халккезеги, каламалъулъ риччарал гъалатIал ритIизаризеги бажари).

**Рахьдал мацI лъазабиялда церечIарал масъалабилъун ккола:**

- батIи-батIиял лингвистиял словараздаса ва цогидалги источниказдаса къваригIарал баянал роси ва гьел кьучIдасанго хиси;

- мацIалъул гIуцIиялъул ва гьеб дандекколеб куцалъ хIалтIизабиялъул, гьелъул стилистикияб рахъалъ бугеб бечелъиялъул ва литературияб мацIалъул аслиял нормабазул хIакъалъулъ щулияб лъай щвей;

- мацIалъулъ кколел хиса-басиязе къимат кьезе, гьезул анализ гьабизе, гьел дандеквезе, ратIарахъизе ва тIелазде рикьизе бугеб бажари цебетIезаби;

- кIалзул ва хъвавул каламалъул культура, каламалъул аслиял тайпаби, батIи-батIияб ахIвал-хIалалъулъ мацI хIалтIизабиялъул къагIидаби, каламалъул этикаялъул нормаби щулаго лъазари; - активияб ва тIатине бегьулеб (потенциалияб) рагIабазул нахърател бечелъизаби;

- каламалъулъ хIалтIизабулеб грамматика къадаралъул, объёмалъул рахъалъ кIодо гьаби; - цIалиялда хурхарал хIалтIаби гьарулаго, щвараб лъаялдаса ва лъугьараб бажариялдаса пайда босизе бугеб махщел камиллъизаби.

7 классалда авар мацIалъул курс буссун буго метапредметиял ва предметиял хIасилал тIуразариялде. Гьединаб мурадалде щола цоцазулгун щулияб гьоркьоблъи (хурхен) гьабизеги, рахьдал мацIги, культураги щвалде щун лъаялъ. ЦIалдохъабазда гъваридго лъазе ккола кIалзул ва хъвавул каламалъул культура, каламалъул аслиял тайпаби, гьезда бажаризе ккола гIумруялъулъ кIвар бугел бакIазда мацIалдаса пайда босизе. Гьезие щвезе ккола жамгIияб бечелъи ва мацIалъул система хIисабалда мацIалъулги, гьелъул гIуцIиялъулги, гьеб цебетIезабиялъулги хIакъалъулъ чара гьечIого къваригIарал баянал; гьезда щулаго лъазе ккола авар литературияб мацIалъул аслиял нормаби, цIалдохъабазул калам бечелъизе ккола

грамматикияб гIуцIиялъул ва рагIабазул нахърателалъул рахъалъги; гьезда бажаризе ккола батIи-батIиял лингвистиял словараздаса пайда босизеги, мацIалъулъ кколел хиса-басиязе къимат кьезеги, гьезул анализ гьабизеги. ЦIалдохъабазда бичIчIизе ккола мацI миллияб культура загьир гьабулеб формабазул цояб кколеблъи, мацIалдаги тарихалдаги гьоркьоб бугеб бухьен ва рахьдал мацIалъул миллиябгин культураялъул хаслъи; гьезда лъазе ккола каламалъул этикаялъул нормаби ва лъилгунниги гьоркьоблъи гьабиялъул культураги.

Лъай бугев цIалдохъанлъун вахъизе кумек гьабула метапредметиял статус бугел гьал хадусел хIалтIабаз: цIалиялда хурхарал батIи-батIиял коммуникативиял хIалтIаби (каламалъул батIи-батIиял тайпаби лъазе, гIел бащадазулгунги цIикIкIаразулгунги пайдаяб калам (гара-чIвари) гьабизе; кIалзул ва хъвавул калам лъикI бичIчIизе, лъураб суалалда тIасан тIубанго, битIун, дурусго ва пасихIго жиндирго пикру загьир гьабизе, хурхен гьабулаго, хъвавул ва кIалзул каламалъул аслиял нормаби ва каламалъул этикаялъул къагIидаби цIунизе ва гь.ц.); цIалиялда хурхарал батIи-батIиял нахъгIунтIиялъулал хIалтIаби (суалалъе къокъго ва мухIканго баян кьезе, далил бачун бихьизабизе, жиндирго хасаб пикру загьир гьабизе; жиндирго ритIухълъи хIужжабаздалъун чIезабизе; батIи-батIиял источниказдаса чара гьечIого къваригIараб информация босизе; аслияб информация аслияб гурелдаса батIабахъизе; коммуникативияб мурадалда бан, цIалиялъул тайпа тIасабищулаго, цIалиялъул мурад бичIчIизе, информация балагьиялъул методал хIалтIизаризе; информация цIидасан къачIазе, системаялде бачине ва батIи-батIиял къагIидабаздалъун бихьизабизе ва гь.ц.); цIалиялда хурхарал батIи-батIиял регулятивиял хIалтIаби: (жинца гьабулеб хIалтIул мурад лъезе ва гьелъие баян кьезе; гьабулеб хIалтIул тартибалъул план гьабизе ва нагагь хIажалъани гьеб хисизабизе; гьабураб хIалтIул жинцаго хал гьабизе, гьелъие къимат кьезе ва гь.ц.); Гьеб хIалалда, авар мацIалъул курсалъул аслияб куцалда кIвар буссун буго литературияб мацIалъул нормабиги лъалев, жиндирго пикру ва рекIел хIал эркенго кIалзул ва хъвавул формаялда загьир гьабизеги бажарулев, цогидазда кIалъалаго этикиял нормабиги цIунизе лъалев тарбия щварав инсан гIезавиялде. Авар мацIалъул курс цоцазулгун щулияб гьоркьоблъи (хурхен) гьабизеги, рахьдал мацIги, культураги щвалде щун лъаялъул мурадалде буссараб букIин бихьизабулеб буго гьеб курсалъул гIуцIиялъги. Гьениб кьураб материал бикьун буго лъабго бутIаялде.

**ТIоцебесеб бутIаялда кьун буго цоцазулгун щулияб гьоркьоблъи (хурхен) гьабизе ругьун гьариялъул материал.**

**Гьеб бутIаги гIуцIун буго гьал хадусел разделалдасан:**

«Калам ва калам гьаби», «Калам хIалтIизаби», «Текст», «МацIалъул функция». КIиабилеб бутIаялда кьураб материалалъ цIалдохъабазе мацI лъазабизе кумек гьабула.

**Гьеб бутIаялда гъорлъе уна гьал хадусел разделал:**

«МацIалъул хIакъалъулъ гIаммаб баян», «Фонетика ва орфоэпия. Графика», «Морфемика ва рагIи лъугьин», «Лексика ва фразеология», «Морфология», «Синтаксис», «БитIунхъвай: орфография ва пунктуация».

Лъабабилеб бутIаялда кьун буго «МацI ва культура» абураб раздел. Гьелъ рес кьола тарихалда ва культураялда мацIалъул бугеб бухьен тIатинабизе. Рахьдал мацI лъазабулаго, тIадехун рихьизарурал бутIабазулъ кьураб материалалда гьоркьоб щулияб бухьен букIине ккола. Масала, курсалъул разделал малъулаго, гьезул щибалда жаниб бугеб грамматикияб материал лъазабиялда цадахъ цIалдохъабаз хIаракат бахъула калам камиллъизабизеги, цоцазулгун щулияб гьоркьоблъи (хурхен) гьабизе бугеб бажари цебетIезабизеги, миллиябгин культурияб бечелъи хIисабалда рахьдал мацIалъул хIакъалъулъ бугеб бичIчIи гъварилъизабизеги.

ЦIалул планалда авар мацIалъ ккураб бакI 7 классалда авар мацI лъазабизе бихьизабун буго кинабниги 34 сагIат (анкьида жаниб 1 сагIат, 34 цIалул анкь).

Хурхен гьабиялъулаб мурадалде руссарал жакъа къоялъул тIалабазда рекъон рахьдал мацI лъазабулаго, программаялъ мацIалъул, стилистикияб яги цогидаб лингвистияб анализалъе батIи-батIиял жанразул текстазул анализ хIисабалде босун буго. Калам цебетІезабиялъе кІудияб кумек гьабула гьал хадур рехсарал хІалтІабаз: цIалараб яги рагIараб жоялъул хIасил бицин, реферат хъвай, тезисал гIуцIи, изложение, гьитIинабго сочинение хъвай ва гьел гурел цогидалги творческиял тIадкъаял тIурай.

**Авар мацI малъиялъул формаби:**

Лъайгун тарбия кьеялъул ва цІалдохъабазул гІакълу цІубазабиялъул масъалаби аслияб къагIидаялъ тІуразарула дарсида. Цебе лъураб мурадалда бан пайда босизе бегьула дарсил гьал хадусел тайпабаздаса: цоцалъ жубараб дарс, гара-чIвариялъул (накъит гьабиялъул) дарс, щвараб лъай такрар гьабиялъул яги гIаммлъизабиялъул дарс, цIех-рех гьабиялъул дарс, лекциялъул дарс, семинаралъул дарс, практикумалъул дарс, калам цебетIезабиялъул дарс.

**Авар мацI малъиялъул методал ва къагIидаби**:

- малъараб материал гIаммлъизабизе накъит гьаби;

- разборалъул батIи-батIиял тайпаби (фонетикияб, лексикияб, рагIул гIуцIиялъул (морфемияб), морфологияб, синтаксисияб ва гь.ц.);

- тексталъул анализалда, гьеб цIидасан къачIаялда бухьарал хIалтIабазул тайпаби;

- батIи-батIиял жанразул авторасулал текстал гIуцIи;

- сверухъ ругезул каламалда хадуб халкквей, мугIалимасул тIадкъаялда рекъон хадуб пайда босизе къваригIараб материал бакIари;

- гIатIидго, къокъго яги тIасабищун изложение хъвай;

- сочинениял тIоритIи (жиндирго пикру загьир гьабун, сураталда ва кьураб сюжеталда тIасан);

- диктантал хъвай (словарияб, тIасабищул, хIадурлъиялъул, берзул, гIинзул, эркенаб, творчествоялъулаб, баянгун).

*Курс лъугIун хадуб кьолел хIасилал лъайкьеялъул федералияб пачалихъияб стандарталъул тIалабазда ва мурадазда рекъон 7 классалда авар мацIалъул курс лъазабун хадуб цIалдохъаби гьал хадусел хIасилазде щола:*

**Напсиял хIасилал:**

1. Авар мацI магIарулазул милиябгин маданияб бечелъи кколеблъи бичIчIи; инсанасул рухIияб бечелъи, гIакълу, пагьму, бажари цебетIезабиялъулъ рахьдал мацIалъ тIубалеб хъулухъ ва школалъулаб лъай щвезабиялъулъ гьелъул бугеб кIвар бичIчIи.

2. Авар мацIалъул эстетикияб бечелъи бичIчIи; рахьдал мацIалдехун цIуна-къараб, хIурматияб бербалагьи букIинаби, гьелдаса чIухIи, миллияб маданият хIисабалда авар мацIалъул бацIцIалъи цIуни; калам цебетIезабизе хIаракат бахъи.

3. Гьудулзабигун гъорлъ росун, тIаде-гъоркье рачIун рукIиналъул мурадалда, эркенго пикру ва рекIел асар загьир гьабизе, рагIабазул нахърател бечелъизаби ва грамматика тIадегIанаб даражаялда лъазаби; жиндирго каламалъе къимат кьезе бажари.

**Метапредметиял хIасилал**:

1. *Калам цебетIезаби:*

- гIенеккун рагIараб жо цIи гьабун бицин (аудирование) ва цIали:

- кIалзул ва хъвавул формаялда бицараб жо данд рекъон кколеб хIалалъ бичIчIи;

- батIи-батIиял жанразул ва стилазул текстал батIи-батIияб къагIидаялъ щулаго цIализе лъай;

- батIи-батIиял жанразул ва стилазул текстазул хIасил гIенеккун данд рекъон кколеб хIалалъ бичIчIи;

- батIи-батIиял бакIаздаса (масала, газетаздаса, журналаздаса, радиоялдаса, телевидениялдаса, интернеталдаса) информация босизе бажари; баян (справка) кьолеб адабияталдаса, батIи-батIиял тайпабазул словараздаса эркенго пайда боси;

- цо чIванкъотIараб темаялда тIасан материал тартибалде лъеялъулги тIасабищиялъулги къагIидаби гъваридго лъазари; живго жиндаго чIун, ай жинцаго информация балагьизе бажари; гIенеккун яги цIалун щвараб информация кьучIдасан хисизабун цIидасан гIуцIизеги, цIунизеги битIун кьезеги бажари;

- жидер стилистикиял хаслъабазде, хIасилалде ва пайда босарал мацIалъул алатазде балагьун, рицарал пикраби дандекквезе бажари;

**Гаргади ва хъвадари**:

- дарсида гьабизе кколеб хIалтIул тартиб ва мурад чIезабизеги, щварал хIасилазе къимат кьезеги, кIалзул ва хъвавул формаялда данд рекъон кколеб хIалалъ гьезул хIакъалъулъ бицинеги бажари;

-гIенеккун рагIараб яги цIалараб тексталъул хIасил цIи гьабун бицине бажари;

- батIи-батIиял тайпабазул, стилазул ва жанразул хъвавул ва кIалзул текстал гIуцIизе бажари;

- кIалзул ва хъвавул формаялда эркенго ва битIун жиндирго пикру рекъезабун сокIкIинеги, текст гIуцIиялъул нормаби цIунизеги, хIакъикъаталдехун, сверухъ тIабигIаталда кколел лъугьа-бахъиназдехун цIалараб, рагIараб ва бихьараб жоялдехун жиндирго бербалагьи загьир гьабизеги бажари;

- монологалъул ва диалогалъул батIи-батIиял тайпаби лъай (ай, цо лъугьа-бахъиналъул хIакъалъулъ, хадуб-цебе ккезабун, бицине; жиндирго пикру загьир гьабизе, мацIалъул ресаздалъун лъилниги-сундулниги хIакъалъулъ бицине, батIи-батIиял пикраби дандразе, гъира базабизе, цIехолдизе бажари);

- каламалъулъ жакъасеб авар литературияб мацIалъул битIунабиялъул, лексикиял, грамматикиял, стилистикиял аслиял нормаби дурусго цIуни; хъвадарулаго битIунхъваялъул ва пунктуациялъул аслиял къагIидаби дурусго цIуни;

- каламалъул этикаялъул нормабиги цIунун, гара-чIвариялъулъ гIахьаллъизе бажари;

- кIалъалаго жиндирго каламалда хадуб халкквезеги гьелъие къимат кьезеги бажари; грамматикиял ва каламалъулал гъалатIал тIатинаризе ва ритIизаризе, гьединго жидерго текстазул хал гьабизе (ай редакторлъи гьабизе), ва гьел камиллъизаризе бажари;

- аудиториялда гIел бащадазда цеве кIудиял гьечIел докладалгун, лекциялгун ва рефераталгун кIалъазе бажари; накъиталъулъ (гарачIвариялъулъ) гIахьаллъи гьабулев чиясухъ гIенеккизе, диалогалъулъ гIахьаллъизе, жиндирго пикру загьир гьабизе, гьелъие далил бачине бажари; батIи-батIиял пикраби рукIиналъе ва щибасул жиндирго хасаб пикру загьир гьабизе ихтияр букIиналъе мукIурлъи;

2. Школалда щвараб лъайги лъугьараб бажариги гIумруялъулъ хIалтIизабизе бажари;

3. Цо кинаб бугониги тIадкъай цогидазда цадахъ тIубазабизе, дагIбакъецалъулъ гIахьаллъизе, кIвар бугел темабазда тIаса кIалъазе бажари;

**Предметиял хIасилал:**

1. МацIалъ тIубалеб аслияб хъулухъалъул, авар халкъалъул миллияб мацI хIисабалдаги Дагъистаналъул пачалихъияб мацI хIисабалдаги, авар, цез, гIанди миллатазе гIахьалаб мацI хIисабалдаги авар мацIалъул бугеб кIваралъул, мацIалда ва маданияталда гьоркьоб бугеб бухьеналъул, инсанасул ва обществоялъул гIумруялъулъ рахьдал мацIалъул бугеб кIваралъул хIакъалъулъ бичIчIи;

2. Гуманитариял гIелмабазулъ рахьдал мацIалъ ккураб бакI ва лъаялъулъ гьелъул бугеб роль бичIчIи;

3. Рахьдал мацIалъул хIакъалъулъ гIелмияб лъаялъул аслу лъай; мацIалъул бутIабазда ва даражаязда гьоркьоб бугеб бухьен бичIчIи;

4. Лингвистикаялъул авалиял бичIчIиял лъай: лингвистика ва гьелъул аслиял бутIаби (разделал); мацI ва калам; каламалдалъун щулияб гьоркьоблъи, бухьен гьаби; кIалзул ва хъвавул калам; монолог, диалог ва гьезул тайпаби; ахIвал-хIалалъухъ балагьун, калам гьаби; бицунеб калам; гIелмияб, публицистияб, официалиябгин ишалъулаб стил, художествияб литератураялъул мацI; гIелмияб, публицистияб, официалиябгин ишалъулаб стилазул ва бицунеб каламалъул жанрал; каламалъул тайпаби (хабарияб, сипатияб ва пикрияб); текст ва тексталъул тайпаби; мацIалъул аслиял бутIаби, гьезул гIаламатал ва каламалъулъ хIалтIизариялъул хаслъаби;

5. Авар мацIалъул фразеология ва лексика, гьединго авар литературияб мацIалъул орфоэпиялъул, лексикаялъул, грамматикаялъул, орфографиялъул, пунктуациялъул аслиял нормабиги каламалъул этикаялъул нормабиги лъай; кIалзул ва хъвавул формаялда жиндирго пикру загьир гьабулаго, каламалъул практикаялъулъ гьездаса пайда боси;

6. МацIалъул грамматикиял категориял ва мацIалъул аслиял бутIаби ратIарахъизеги гьезул анализ гьабизеги лъай, каламалдалъун гьоркьоблъи гьабулаго, гьел мацIалъул категориял ва бутIаби рекъараб бакIалда хIалтIизари;

7. РагIул батIи-батIияб тайпаялъул (ай фонетикияб, морфемияб, рагIи лъугьиналъулаб, лексикияб, морфологияб) анализги рагIабазул дандраялъул ва предложениялъул анализги гьаби; гIуцIиялде, аслиял гIаламатазде, тайпабазде, стилалде ва пасихIал рагIаби хIалтIизариялъухъ балагьун, тексталъул анализ гьаби;

8. Грамматикияб ва лексикияб синонималъул коммуникативиябгин эстетикиял ресал ричIчIи ва жиндирго каламалъулъ гьездаса пайда боси;

9. Рахьдал мацIалъул эстетикияб хъулухъ ва, художествияб литератураялъул анализ гьабулаго, жинца загьир гьабураб пикруялъул эстетикияб рахъалъе къимат лъезе бажари.

***Авар мац1. 7 класс.***

|  |  |  |  |  |  |  |  |
| --- | --- | --- | --- | --- | --- | --- | --- |
| №  п/п | Темы уроков | Часы | Словарная  работа | Наглядность | Повторение темы | Дата  по  плану | Дата  по  факту |
|  | Предложение. Раг1и лъугьин. | **1** | ч1варкь-ч1варкьи, |  |  | 05.09. |  |
|  | Морфология. | **1** | Коч1охъан, ессарухъан, | Карточкаби, | Предложение. | 12.09. |  |
|  | ***Контролияб диктант***  **Гъалат1азда т1ад х1алт1и** | **1** |  | Диктантазул мажмуг1 |  | 19.09. |  |
|  | Глаголалъул авалияб форма – инфинитив. | **1** | Гьабигьан, богогьан, | Карточкаби, | Морфология. | 26.09. |  |
|  | «Гьабизе» - кумекалъул глагол. | **1** | Зулмучаг1и, ражипер, | Таблица, | Гл. мурадияб форма – инфинитив. | 03.10. |  |
|  | Журарал глаголал. Составиял глаголал | **1** | Г1ужрукъ, оцх1ут1, хинк1бахъ, | Таблица, карточкаби | «Гьабизе» - кумекалъул глагол. | 10.10. |  |
|  | Гьанже заманалъул составиял глаголал | **1** | Баг1аргьоло,  Харицел, | Карточкаби, | Журарал глаголал. | 17.10. |  |
|  | Бач1унеб заманалъул составиял глаголал. | **1** | Квердаххел, щакъит1ел, | Таблица, | Составиял глаголал | 24.10. |  |
|  | Араб заманалъул составияб глагол. | **1** | Бет1ербахъи, билбаг1араб, | Таблица, | Гьанже заман. составиял глаголал | 07.11. |  |
|  | Глаголалъул такрарлъиялъул форма. Г1инзул глагол. | **1** | Лъимх1алаб к1ит1алаяб, | Таблица, карточкаби | Бач1унеб заман. составиял глаголал. | 14.11. |  |
|  | ***Контролияб диктант***  **Гъалат1азда т1ад х1алт1и** | **1** | Къолден, маххул т1агъур, | Диктантазул мажмуг1. |  | 21.11. |  |
|  | Хабарияб наклонение. Т1алабияб наклонение. | **1** | Лъабг1ин, к1ич1ван, | Карточкаби, | Глаголалъул такрарлъиялъул форма. | 28.11. |  |
|  | Т1алабияб наклонениялъул гьеч1олъиялъул  форма. | **1** | Баг1армесед, г1урччинхер, хъах1микки, | Таблица, | Т1алабияб наклонение. | 05.12. |  |
|  | Т1алабияб наклонениялъул гьариялъул форма.  Т1алабияб наклонениялъул гьесизариялъул форма. | **1** | Хур – хер,  г1анк1у – х1елеко, боц1и – панз, | Таблица, карточкаби | Т1алаб. накл. гьеч1олъиялъул форма. | 12.12. |  |
|  | Шарт1ияб наклонение.  Шарт1ияб накл. гьеч1олъиялъул форма. | **1** | К1алагъоркье, чехьат1аде, | Таблица, карточкаби | Хабарияб наклонение | 26.12. |  |
|  | ***Изложение*** | **1** |  | Изложениязул мажмуг1 |  | 09. 01. |  |
|  | Шарт1ияб наклонениялъул анищалзулаб форма. | **1** | Билигъуд, цидурукъ, бакъанимех, | Таблица, карточкаби | Шарт1ияб накл. гьеч1олъиялъул форма. | 16. 01. |  |
|  | Суалияб наклонение.  Глаголалъул бит1унхъвай. Глаголалъул разбор. | **1** | х1амизаз, | Таблица, | Шарт1ияб наклэ анищалзулаб форма. | 23.01. |  |
|  | ***Контролияб диктант***  **Гъалат1азда т1ад х1алт1и** | **1** | Шляпаялъ,  гьагьал, | Диктантазул мажмуг1 |  | 30.01. |  |
|  | Наречие. Наречиялъул разрядал. Наречие лъугьин. | **1** | Лах1ч1ег1ераб, г1азухъах1аб, рахьхъах1аб, | Таблица, | Суалияб наклонение. | 06. 02. |  |
|  | Наречиялда жанир жинсиял г1аламатал. | **1** | Бич1ч1изе, реч1ч1изе, | Карточкаби, | Наречиялъул разрядал. | 13. 02. |  |
|  | Предмметияб ц1аралъул цо-цо падежияб форма наречиязде свери. | **1** | Биччизе, биххизе, махх, раххан, | Карточкаби, | Наречие. | 20.02. |  |
|  | ***Контролияб диктант***  **Гъалат1азда т1ад х1алт1и** | **1** | Микробал, ургьи-ре, портфелалъур, | Диктантазул мажмуг1 |  | 27. 02. |  |
|  | Наречиязул бит1унхъвай. Наречиялъул разбор. | **1** | Свер-сверулаго, |  | Наречиязул жинс.г1аламатал | 05. 03. |  |
|  | Союзал ва гьезул к1вар. Сок1к1иналъул союзал. | **1** | Ххвел, ххине, ххезе, буххизе, | Таблица, | Наречиязул бит1унхъвай. | 12. 03. |  |
|  | Нахърилълъиналъул союзал. Союзазул бит1унхъвай. | **1** |  |  |  | 19.04. |  |
|  | **Сочинение** | **1** |  |  |  | 02.04. |  |
|  | Частицаби. Частицабазул группаби. | **1** | Ч1арай, т1егьай, куцай, | Таблица, карточкаби | Союзал. | 09.04. |  |
|  | Частицабазул бит1унхъвай. | **1** | Рак1бакъвай, рекъей, буссин, | Таблица |  | 16.05. |  |
|  | Хадурег1ел. Хадурег1елазул бит1унхъвай. | **1** | Аварг1ор, Ч1ег1ерг1ор, | Таблица, карточкаби | Частицаби. | 23.04. |  |
|  | Междометие.  Междометиязул бит1унхъвай. | **1** | Вуц1ц1и, гара-ч1вари, | таблица | Хадурег1елазул бит1унхъвай. | 07.05. |  |
|  | Предложение такрар гьаби.  Раг1и лъугьин такрар гьаби. | **1** | Рессарухъаби, ругъухъаби, | Таблица, карточкаби |  | 14.05. |  |
|  | ***Контролияб диктант***  **Гъалат1азда т1ад х1алт1и** | **1** |  |  |  | 21.05 |  |
|  | Морфология такрар гьаби. | **1** | Рахъ-рахъалъ, рахъ-мухъ, рак1чучи, | карточкаби | Раг1и лъугьин. | 28.05 |  |
|  |  |  |  |  |  |  |  |

**Лъаялъул рахъалъ щибаб цIалдохъабазда церечIарал аслиял тIалабал**

**Напсиял хIасилал:**

- цIияб материал лъазабизе гъира ккезаби;

- жив магIарул миллаталъул чи вукIин бичIчIи, магIарулазул этникиял группабазул (ай магIарул халкъалда, миллаталда, къавмалда ва инсанияб культураялда хурхинарурал этникиял группабазул) хIакъалъулъ бичIчIи щвей; миллияб бечелъи, миллиял гIадатал ва маданият лъай;

- цо кинаб бугониги предметалъул анализ гьабиялъулги, предметал дандекквеялъулги, гьел цоцаздаса ратIарахъиялъулги бажари лъугьин;

- цIех-рех гьабулеб предметалдехун нахъгIунтIиялъулаб интерес бижизаби;

- жинцагоги коллективалда цадахъги батIи-батIиял хIалтIаби гьаризе гъира ккезаби;

- жиндирго ищалъул, хIалтIул, гIамалалъул анализ гьабиялъулги жиндирго хIалтIуда тIад хъаравуллъи гьабиялъулги бажари лъугьин;

- классалда цадахъ жинца гьабулеб хIалтIул анализ гьабиялъулги гьеб хIалтIи гIуцIиялъулги бажари лъугьин.

**Метапредметиял хIасилал:** **Хурхен гьабизе ругьун гьариялъе тIоритIулел хIалтIаби (коммуникативные УУД):**

-цоцазухъ гIенеккизе ва цоцаз бицараб рагIи рагIизе; коммуникативиял шартIазда ва цере лъурал масъалабазда рекъон жидерго пикраби тIубанго ва мухIканго загьир гьаризе;

- суалазул кумекалдалъун къваригIарал баянал ралагьизе;

- жиндирго рекIел асар, пикраби, къасдал каламалдалъун загьир гьариялъе гIоло дандекколел мацIалъул алатаздаса (ресаздаса) пайда босизе;

- рахьдал мацIалъул грамматикиял ва синтаксисиял нормабазда рекъон монологияб ва диалогияб калам хIалтIизабизе;

- хIалтIул низам чIезабизе, цогидазда цадахъ хIалтIизе;

- предметазул сипат-сурат гьабизеги гьезие баян кьезеги бугеб бажари лъугьинабизе;

- классалда хIалтIизе бугеб бажари лъугьинаабизе;

- цо кинаб бугониги асаралъул хIасил цебечIезабизе ва гьеб кIалзул ва хъвавул формаялда бицине;

- тIадкъаял тIуразарулаго, гьалмагъасда цадахъ хIалтIизе бажаризе: хIалтIаби гьариялъул ирга чIезабизе ва цIунизе, гъалатIазул хIакъалъулъ гьалмагъасда бицине, цогидазулгун данд бан гьоркьоб лъураб цIалул суал тIубазабиялъулъ гIахьаллъизе;

- живго жиндаго чIун ва цогидазда цадахъ батIи-батIиял тIадкъаял тIуралаго, цогидал цIалдохъабазда цадахъ хIалтIизе бугеб бажари лъугьинабизе;

- мугIалимасда ва кьерилазда цадахъ хIалтIи гIуцIиялъул бажари лъугьинабизе;

- гIахьаллъи гьабулел чагIаз тIубазе кколеб хъулухъ, гьез цебе лъураб мурад ва цоцазе кумек гьабиялъул къагIидаби чIезаризе; хIасил кьолеб хIукму цадахъго гьабиялъе гIоло цоцазухъе лъай кьезе бугеб бажари лъугьинабизе;

- жиндирго хьвада-чIвадиялъе нухмалъи гьабизе (жинца гьабулеб хIалтIул хал гьаби, гьелъие къимат кьей, жив битIараб вукIиналда ракI чIезаби);

**Гьабулеб цIали низамалда ккезабизе ругьун гьариялъе тIоритIулел хIалтIаби (регулятивные УУД):**

- цебе лъураб мурад цогидазул кумек гьечIого бичIчIизе ва цебечIезабизе; къваригIараб баян батизе ва батIа гьабизе;

- батIи-батIиял баянал ралагьиялъул методаздаса пайда босизе;

- цIалдохъан хIисабалда жиндехун бугеб тIалаблъи цIикIкIинабизе;

- жиндирго цIалулъ аслияв жив вукIин ва цIалулъ киналго квалквалал къезаризе жиндир къуват гIолеблъи бичIчIизе;

- дандеясул хьвада-чIвадиялъе нухмалъи гьабизе (дандеясул хIалтIул хал гьаби, гьелъие къимат кьей, жив битIараб вукIиналда гьесул ракI чIезаби);

- цогидал лъималазда цадахъ цIалулъ ккарал захIмалъаби къезарулел нухал ралагьизе.

**БатIи-батIиял тIадкъаял тIуразаризе ругьун гьариялъе тIоритIулел хIалтIаби (познавательные УУД):**

- РагIул гIуцIиялъул, тексталъул, тексталъул гIуцIиялъул, каламалъул бутIабазул, рагIабазул дандраязул, предложениязул, предложениялъул бетIерал ва бетIерал гурел членазул, тайпа цоял членалгун, хитIабгун, гьоркьор ккарал рагIабигун предложениязул, жубараб предложениялъул гIуцIиялъул ва гь.ц. цIех-рех гьабулаго тIалъарал мацIалъул бичIчIиял, хисабасиял, бухьенал ва гьоркьорлъаби баян гьари.

**Предметиял хIасилал:** **ЦIалдохъабазда лъазе ккола:**

- 7 абилеб классалда лъазарурал мацIалъул хIакъалъулъ аслиял баянал;

- авар халкъалъул миллияб мацI хIисабалдаги, Дагъистаналъул пачалихъияб мацI хIисабалдаги, авар, цез, гIанди миллатазе гIахьалаб мацI хIисабалдаги авар мацIалъул бугеб кIвар;

- калам, каламалъул тайпаби, калам гьаби, кIалзул ва хъвавул калам, монолог, диалог абурал бичIчIиязул магIна; - бицунеб каламалъул, гIелмиял, публицистиял, официалиялгин ишалъулал стилазул, художествияб литератураялъул мацIалъул аслиял гIаламатал;

- гIелмияб, публицистияб, официалиябгин ишалъулаб стилазул ва бицунеб каламалъул жанразул хаслъаби;

- тексталъул гIаламатал ва гьелъул тайпаби (хабарияб, сипатияб ва пикрияб);

- мацIалъул аслиял бутIаби, гьезул гIаламатал;

- авар литературияб мацIалъул аслиял нормаби (орфоэпиял, лексикиял, грамматикиял, орфографиял, пунктуациялъулал); каламалъул этикаялъул нормаби.

**ЦIалдохъабазухъа бажаризе ккола:**

гIенеккун рагIараб жо цIи гьабун бицин (аудирование):

- гIенеккун бичIчIараб кIудияб гьечIеб гIелмиябгин цIалул ва художествияб тексталъул хIасил бицине;

- текст бутIабазде биххизе ва гьелъул аслияб пикру загьир гьабизе; цIали:

- текст цIалиялъул къагIидаби лъазе; тексталъулъ аслияб ва аслияб гуреб информация бихьизабизе;

- магIна бугел бутIабазде текст биххизе ва гIадатаб план гIуцIизе;

- цIалараб тексталъул хIасилалда тIаса лъурал суалазе жавабал кьезе; цIалиялъул аслиял къагIидаби (лъазабиялъул, лъай-хъвай гьабиялъул ва тIаса бищиялъул) лъазе;

- батIи-батIиял тайпаялъул лингвистиял словараздаса баянал росизе;

- текст цIалулаго битIун логикияб ударение лъезе ва лъалхъи гьабизе;

- дандекколеб гьаркьидалъун рагIизабун текст цIализе; гаргади:

- мугIалимас лъурал суалазе жавабал кьезе; цIалараб текст мухIканго ва къокъго бицине;

- темаги рагьун, аслияб пикруги гIатIид гьабун, жиндирго пикру бицине;

- мацIалъул батIи-батIиял ресаздалъун ва интонациялдалъун каламалъул предметалдехун жиндирго бербалагьи загьир гьабизе; хъвадари:

- батIи-батIияб тайпаялъул текстал мухIканго ва къокъго цIидасан хъвазе;

- каламалъул батIи-батIиял тайпабаздалъун загьир гьарурал жиндирго пикраби хъвазе;

- сочинениялъул план гIуцIизе ва хъвазе; - текст абзацазде бикьизе;

- кIудиял гьечIел текстал хъвазе (батIи-батIиял стилазул миниатуриял сочинениял);

- текст хъвалаго батIи-батIиял тайпабазул словараздаса пайда босизе;

- тексталъул тема чIезабизе, гьелъул аслияб пикру загьир гьабизе;

- тексталъул аслияб пикруялде ва темаялде мугъги чIван, гьелда цIар лъезе;

- информацияб тайпаялъул кагъат хъвазе;

- жиндирго пикру баянго, дурусго бицине, берцинго хъвазе, хIажат гьечIеб такрарлъи биччангутIизе, жиндирго каламалъулъ лексикиял синонимал хIалтIизаризе; фонетика ва графика:

- рагIулъ каламалъул гьаркьал рихьизаризе, гьезие фонетикияб характеристика кьезе;

- ударение бугелги ударение гьечIелги слогал ратIарахъизе;

- гьаркьидаса хIарп батIа гьабизе;

- авар алфавиталъул хIарпазул цIарал битIун абизе;

- алфавиталдаса эркенго пайда босизе (словаралгун хIалтIулаго);

- рагIул фонетикияб разбор гьабизе;

**орфоэпия:**

- рагьарал ва рагьукъал гьаркьал битIун абизе;

- геминатал ва лабиалиял гьаркьал битIун абизе;

- калам пасихI гьабизе, логикияб ударениялдаса пайда босизе;

- орфоэпияб словарьгун хIалтIизе;

**лексика:**

- магIнаялъул рахъалъ дандекколеб куцалъ рагIаби хIалтIизаризе;

- батIи-батIиял къагIидабаздалъун рагIабазул лексикияб магIна баян гьабизе;

- тематикиял группабазде рагIаби рикьизе;

- рагIабазул битIараб ва хъвалсараб магIна батIабахъизе;

- рагIабазул гIемер магIна омонимабаздаса батIа гьабизе;

- синонимал, антонимал тIасарищизе;

- синонимияб кьералдаса бищунго мухIканаб ва къваригIараб рагIи тIасабищизе;

- калам мухIкан гьабиялъул ресал (алатал) хIисабалда эпитетал, метафорал, олицетворениял лъазе;

- магIна баян гьабулел словараздаса пайда босизе;

**морфемика:**

- рагIул магIнаялъулаб анализалъул кьучIалда морфемаби рихьизаризе;

- кьибил цоял рагIаби тIасарищизе;

- суффиксазухъ ва ахиразухъ балагьун, каламалъул бутIаби ва гьезул формаби чIезаризе;

- рагIул гIуцIиялъул разбор гьабизе;

- рагIул морфемияб гIуцIиялъул словараздаса пайда босизе;

**морфология:**

- гIаммаб магIнаялъухъ ва суалазухъ балагьун, каламалъул бутIаби цоцаздаса ратIарахъизе;

- лъазарурал каламалъул бутIабазул грамматикиял гIаламатал битIун рихьизаризе;

- литературияб мацIалъул нормабазда рекъон лъазарурал каламалъул бутIабазул формаби лъугьинаризе;

- рагIул морфологияб разбор гьабизе;

**синтаксис:**

- предложениялъулъ рагIабазул дандраял рихьизаризе;

- рагIабазул дандраязулъ аслиябги нахъбилълъарабги рагIи бихьизабизе;

- рагIабазул дандраязул схемаби рахъизе ва кьурал схемабазда рекъон рагIабазул дандраял гIуцIизе;

- кIиго яги лъабго бетIераб членгун предложениязул аслу бихьизабизе;

- кьурал грамматикиял аслуязул тайпабазда рекъон предложениял гIуцIизе;

- жидеца бицунеб жоялъул мурадалде, интонациялде, жиделъ бетIерал гурел членал рукIиналде ва рукIунгутIиялде, гьединго грамматикияб аслуялъул къадаралде балагьун, предложениялъул тайпаби рихьизаризе;

- лъазарурал тайпабазул гIадатал ва журарал предложениял гIуцIизе;

- гIадатаб предложениялъул синтаксисияб разбор гьабизе;

**орфография:**

- рагIабазулъ лъазарурал орфограммаби ратизе, жинца тIасабищараб орфограмма хIужжабаздалъун кьучIаб букIин бихьизабизе ва лъазарурал орфограммаби гъорлъ ругел рагIаби битIун хъвазе;

- рагIи лъугьунаго яги рагIул форма хисулаго, рагIулъ хисарал рагьарал ва рагьукъал гьаркьал битIун хъвазе;

- орфографияб словаралдаса пайда босизе;

**пунктуация:**

- цо кинаб бугониги бакIалда лъезе жинца тIасабищараб лъалхъул ишара хIужжабаздалъун кьучIаб букIин бихьизабизе;

- лъазарурал правилазда рекъон предложениязулъ лъалхъул ишараби лъезе.



**Программаялъе баян**

Программа хIадур гьабуна Аслияб школалда лъай кьеялъул федералияб пачалихъияб стандартги цIалул предметазе гIуцIарал мисалиял программабиги кьочIое росун. Программаялъ 7 классалда стандарталъ бихьизабураб авар адабият малъиялъул мурадалда рекъон стандарталъул хIасил рагьула ва рагIа-ракьан бахъун мухIканлъизабула, гьединго цIалул предметалдалъун цIалдохъабазе лъай ва тарбия кьеялъул нух бихьизабула.

**7 классалда авар адабият лъазабула гьал хадусел аслиял мурадазде щвезе:**

**-** рух1ияб рахъалъ цевет1урав, г1адамазул адаб-х1урмат гьабулев, жиндирго миллат ва Ват1ан бокьулев инсан лъугьинави;

- жиндирго пикру билълъанхъизабизе, ц1алдохъанасул творческияб къаг1идаялъ х1алт1изе бугеб бажари цебет1езаби;

- аваразул ва дагъистаналъул цогидал миллатазул художествиял асарал рич1ч1и, гьел ц1али ва гьезул анализ гьаби;

- обществоялъ къабул гьабурал рухIиялгин эстетикиял нормаби лъазариялъеги, инсанасул гIумруялъул киналго рахъазул хIакъалъулъ лъай щвезабиялъеги, цоцазулгун гьоркьоблъи (ай бухьен) гьабиялъеги адабияталъ квербакъулеблъи бичIчIи;

- авар адабияталъул эстетикияб бечелъи ва авар мацIалъул берцинлъи, гьайбатлъи, пасих1лъи бичIчIи;

- художествияб текст ц1ализеги, гьелъул анализ гьабизеги, маг1на бич1ч1изабизеги, баян кьезеги бугеб бажари лъугьинаби;

- бат1и-бат1иял къаг1идабаздалъун художествияб тексталъул х1асил бич1ч1изабизеги, жиндирго текст г1уц1изеги, ц1алараб жоялъе къимат кьезеги, гьелда т1аса жиндирго пикру загьир гьабизеги гъваридго лъазаби;

- щибаб къойилаб гIумруялъулъги, цIалулъги, х1алт1улъги авар адабияталъул асараздаса пикраби хIалтIизаризе бажари; калам камиллъизабизе, каламалдалъун цоцада ричIчIизе ва цоцада гьоркьоб бухьен чIезабизе бугеб бажари цебетIезаби; цIалиялда хурхарал батIи-батIиял хIалтIаби (ай мурад лъезеги, план гIуцIизеги, жиндирго каламалда хадуб халкквезеги, ц1алараб бич1ч1изеги, гьелъул анализ гьабизеги, материал балагьизеги (х1атта Интернеталдасанцин)) гъваридго лъай. Курсалъул гIаммаб характеристика «Авар адабият» предмет х1исабалда чара гьеч1ого бухьараб буго авар мац1алда. Авар адабияталъул дарсаз к1удияб кумек гьабула ц1алдохъабазул мац1 бечед гьабизеги, гьезул каламалъул культура борхизабизеги ва берцинго цоцазда бечедаб мац1алдалъун гаргадизеги. Художествиял асарал ц1алигун, ц1алдохъабазда бич1ч1ула раг1ул берцинлъиялъул к1вар, ва гьезда лъала авар мац1 жиндиего хасиятаб гогьаргун бицине. Авар адабияталъул дарсида к1алзул гьунарги гьелда т1ад х1алт1улеб г1елмуги (литературоведение) жубазабула. Адабият, т1ад ургъун гьабураб берцинаб к1алзул гьунар х1исабалда, ккола г1умру лъазабиялъул хасаб къаг1ида, гьелъул берцинаб куц, нилъеда цебе ч1олеб дунялалъул г1елмияб сураталдаса бат1ияб, г1аданасул г1умруялде бат1ияб асар гьабун бажарулеб, хъвараб жо ц1алулаго жиндиргоги пикраби цадахъ ц1убалеб творчество. Адабияталъул дарсазда ц1алдохъабаз лъай-хъвай гьабула художествиял асаразулгунги, гьел асарал хъварал маг1арулазул ва дагъистаналъул жакъасел ва цересел хъвадарухъабазулгунги. ЦУ Художествиял асарал ц1алигун, нилъер лъималазул дунялалдехун бугеб бербалагьи г1ат1илъула, гьезда г1емераб жо лъала, маг1арулазул ва 6 дагъистаналъул цогидал миллатазул адабияталъул бечелъи ва берцинлъи бич1ч1ула. Раг1абазул ва мац1алъул ишарабазул кумекалдалъун литературиял асаразулъ бихьизабураб г1умрудул художествияб сурат нилъеда бич1ч1ула рек1ел х1ал хисунги пикру х1алт1изабунги. Г1адада гурелъул адабият философиялда, тарихалда, психологиялда дандекколеб ва г1умрудул т1ехьлъун, г1адан вич1ч1иялъул г1елмулъун рик1к1унеб.

Курс гIуцIун буго тарихиябгун тематикияб тартибги цIунун. Гьелъ рес кьола лъималазул лъай гIамлъизабизе, литературиял асаразда кколел лъугьабахъинал чIванкъотIараб тарихияб заманалда хурхарал рукIин цIалдохъабазда бичIчIизабизе, ва гьезда бихьизабизе гьел асаразда жаниб батIи-батIияб тарихияб заманалъул гIадамазул гIумруги гIамал-хасиятги ва рукIа-рахъинги гвангъун цебечIезабун букIин; гьелдаго цадахъ лъималазе рагьула жакъасеб къоялдаги гьел малъулел асаразул бугеб кIвар: гьанжесеб гIумруялъе битIараб къимат кьун бажаруларо, аралда дандекквечIого.

Школалда малъизе тIасарищун руго хъвадарухъанасул художествияб рахъалъ камилал, тарбия кьеялъе мустахIикъал асарал.

**Адабияталъул курс гIуцIун буго гьал хадусел бут1абаздасан:**

1. Хaлкъияб к1алзул гьунар.

2. Хъвадарухъабазул маргьаби ва къисаби.

3. ХIX г1асруялъул адабият.

4. ХX г1асруялъул адабият (т1оцебесеб бащалъи).

5. ХX г1асруялъул адабият (к1иабилеб бащалъи).

6. Дагъистаналъул халкъазул адабияталдасан.

7. Обзорал.

8. Адабияталъул теориялъул баянал.

Щибаб бут1аялъулъ кьун руго художествияб литератураялъул асаралги, гьезул аслияб проблема ва художествияб хаслъи рагьулел къокъал баяналги. Асарал малъулаго, хъвадарухъанасул гIумруялъул ва творческияб 7 нухалъул хIакъалъулъ баяналги кьезе ккола. Гьелъ квербакъула художествиял асарал гъваридго ричIчIизаризе гуребги, ВатIаналъе ритIухъав, халкъалъул рухIияб байрахъ борхатго кквезе къеркьарав рагIул устарасул хIалуцараб гIумру, жигараб хIаракатчилъи баян гьабизе. Ц1алул предметалъул г1уц1иялда к1вар кьезе кколел рахъал Ц1алул предмет х1исабалда адабияталъул ц1акъ к1удиял ресал руго тарбия кьеялъул х1алт1иялъе. Гьелъ учителасе рес кьола, лъимадул пикру гьабизе бугеб гьунар, бажари ц1ик1к1инабизе гуребги, инсухълъиялъул классиказ цере лъолел ругел масъалаби рит1ун рич1ч1изе, ай хъвадарухъангун гара-ч1вариялде, бах1салде лъугьине ва гьелъул х1асилалда къиматаб, бит1араб рух1ияб нухде ккезе.

**Абадиялъго къиматаллъун хут1улел къадруял г1амалазулгун лъай-хъвай гьаби, гьездехун рак1 ц1ай ккола школазда адабият малъиялъул аслияб нух ва гьелъ рес кьола гьадинал бищунго аслияллъун кколел масъалаби церелъезе:**

- рух1ияб рахъалъ цевет1урав, маданиятги лъалев ва щвараб х1албихьиялдасан жамг1ияб г1умруялъулъ пайда босизеги бажарулев инсан куцай;

- инсанасул г1умру къиматаб жо бук1ин, гьесул эркенго цевет1езе ва бугеб махщел, гьунар камил гьабизе ихтияр бук1ин бич1ч1иялъул кьуч1алда гуманизмалъулал, инсан вокьиялъулал пикраби бот1ролъе лъугьинаризе ва гьенир щула гьаризе;

- гражданин х1исабалда бич1ч1и буголъиялъул кьуч1ал, жамг1ияталда ва дунялалда лъугьунеб бугеб жоялдехун жавабчилъиялъул бербалагьи ва жигараб ч1ара-хьараб пикру куцазе;

- патриотизмалъул асар, Ват1аналде ва гьелъул т1адег1анаб къадруялъул тарихалде ва культураялде рокьи, цогидал халкъазул тарихалде ва г1адатазде х1урматияб бербалагьи куцазе; - х1акъикъиял лъугьа-бахъиназе эстетикияб ва адабазда данде кколедухъ къимат кьезе бажари, Ват1аналъул классиказул асараздаса т1адег1анал мисалал кьун, бугеб х1алалъ, г1адамазул берцинал гьоркьорлъаби ч1езаризе х1аракат бахъулеллъун рук1ине: - ц1алул предмет ва искусствоялъул тайпа х1исабалда адабият камилго лъазабиялъе х1ажатаб бажариги лъайги щвеялде балагьараб творческияб зах1маталде ругьун гьаризе. ЦIалул планалда авар мацIалъ ккураб бакI Аслияб школалда авар адабият лъазабизе бихьизабун буго кинабниги 34 сагIат.

7 классалда 34 сагIат (анкьида жаниб 1 сагIат, 34 цIалул анкь).

*Ц1алул предмет лъазабиялъул х1асилал ФГОСалъул т1алабазда рекъон авар адабияталъул программа лъазабун хадуб ц1алдохъаби гьал хадусел х1асилазде щола:*

**Напсиял х1асилал**:

1. Жив Россиялъул ва Дагъистаналъул гражданин вук1ин бич1ч1и; Ват1аналдехун рокьи ва адаб-х1урмат бижизаби, Ват1аналдаса ва миллатал г1емераб Республикаялдаса ч1ух1и; жив маг1арулав (аварав) вук1ин бич1ч1и, г1агараб ракьалъул ва жиндирго миллаталъул маданият, тарих, мац1 бич1ч1и; Ват1аналда цебе жиндирго налъи т1убазе кколеблъиялъул ва жавабчилъиялъул асар куцай.

2. Щай жив ц1алулев вугев, щиб мурадалъе г1оло жинца лъай борхизабулеб бугебали бич1ч1ун, жиндирго лъай босиялдехун ва борхизабиялдехун, пикру-г1акълу цебет1езабиялдехун жавабчилъиялъул бербалагьи лъугьинаби. Сверухъе ругел т1асарищизе бегьулел, жиндиего рокьулел махщелазул х1исабги гьабун, лъай босиялде жиндирго бугеб ч1ара- хьараб гъираги х1исабалде босун, лъай босиялъе хадубккун жиндаго хасаб нух, бич1ч1ун т1аса бищи ва гьелда рекъон ц1али г1уц1и.

3. Гьанжесеб дунялалъул обществоялда г1адамазул г1умруялъул, маданияталъул, мац1алъул рахъалъ ругел бат1алъаби х1исабалде росараб жакъасеб г1елмуялъул даражаялда ва жамг1ияб практикаялда дандекколеб цогояб бич1ч1и лъугьинаби.

4. Бат1ияв чиясдехун ва гьесул пикруялдехун, щивав чиясул цо сундениги бугеб бербалагьиялдехун, диналдехун, мац1алдехун, маданияталдехун, г1адатаздехун ва тарихалдехун х1албухълъи гьеч1еб балагьи лъугьинаби. Цогидазулгун гар-гар гьабизе, гьел рич1ч1изе х1адураллъун ва бажари бугеллъун куцай.

5. Г1ел бащадазда ва ч1ах1иязда гьоркьоб хьвада-ч1вадизе лъай, школалъул жидецаго жидеего нухмалъи гьабулел г1уц1абазулъ ва жидерго г1елалъе дандеккараб жамг1ияб г1умруялъулъ г1ахьаллъи гьаби.

6. Жинца гьарулел ишаздехун жавабчилъиялъул бербалагьи лъугьин.

7. Жамаг1аталъе пайдаял ишалги, ц1алулгин г1елмиял, ц1ехрехалъулал, творческиял ва цогидал х1алт1абиги гьарулаго, ч1ах1иязулгун ва г1иссиназулгун, цадахъ х1алт1улел г1елцоязулгун гьоркьоблъи гьабизе бажари.

8. Х1инкъи гьеч1еб ва сах-саламатаб г1умру гьабизе лъай; г1адамазул сахлъиялъеги г1умруялъеги х1инкъи бугел лъугьа-бахъинал ккараб мехалъ, хьвада-ч1вадизеги транспорталда ва нухазда хьвадиялъул къаг1идабиги лъай.

9. Сверухъ бугеб т1абиг1аталдехун ц1уна-къараб бербалагьи бук1инаби.

10. Инсанасул ва жамг1ияталъул г1умруялъулъ хъизаналъул к1вар бич1ч1и, хъизамалда гьоркьоб гьабулеб г1умруялъул къиматал рахъал къабул гьари, ва жидерго хъизамалда гьоркьоре унел г1адамаздехун х1урматияб ва т1алабалъулаб бербалагьи гьаби.

11. Россиялъул ва Дагъистаналъул халкъаз нилъее тарал художествиял хут1елал лъазариялдалъун, эстетикияб бич1ч1и **цебет1езаби.**

**Метапредметиял х1асилал**:

1. Жинца гьабулеб ц1алиялъул, живго жиндаго ч1ун, мурад бихьизабизе, ц1алиялъулъ жиндиего ц1иял масъалаби лъезе, лъай борхизабиялъулъ гъира ц1ик1к1инабизе.

2. Жиндирго мурадал т1уразариялъе г1оло, живго жиндаго ч1ун, планал гьаризе; ц1алул ва лъай борхизабиялъул масъалаби т1уразе, х1асил кьолел къаг1идаби рич1ч1ун т1аса рищизе.

3. Калам ва гаргар гьабиялъул къаг1идаби дандрекъон кколедухъ х1алт1изаризе лъазе, каламалъул монологиял ва диалогиял формабаздаса ва гьезул бат1и-бат1иял тайпабаздаса пайда босизе.

4. Жинцаго т1орит1улел х1алт1аби планалда рухьинаризе (дандеккезаризе); жинцаго гьабулеб х1алт1уда хадуб халкквезе; цере лъурал масъалабазул ва т1алабазул г1орхъода гьарулел х1алт1абазул къаг1идаби ч1езаризе.

5. Ц1алул масъала т1убаялъул дуруслъиялъе ва гьеб т1убазабизе жиндирго бугел ресазе бит1араб къимат кьезе лъай.

6. Жиндиего бит1араб къимат кьезеги жиндаго хадуб халкквезеги бажари; ц1алул ва нахъг1унт1иялъул х1алт1аби т1асарищизе лъай.

7. Раг1абазул маг1на бихьизабизе, г1аммаб х1асил гьабизе, цоцада релълъинаризе, цоцада релълъарал предметал тайпабазде рикьизе; гьел тайпабазде рикьиялъе, кьуч1 ва роцен балагьизе; г1иллаялъулаб бухьен ч1езабизе, ц1ех-рех гьабизе, цоцалъ рекъезарун пикраби загьир гьаризе, ургъун х1асил гьабизе ва ц1ияб х1асилалде вач1ине бажари.

8. Муг1алимасда ва г1ел бащадазда цадахъ ц1алиялда хурхарал х1алт1аби гьаризе, къокъаялъулъ живго цох1о, бат1аго х1алт1изе; даг1ба-раг1и ккараб мехалъ, киназулгунги рекъезабун, киназулго ругел мурадалги х1исабалде росун, г1аммаб х1укмуялде вач1ине; жиндирго пикру загьир гьабизе; жинца загьир гьабураб пикру бит1араб бук1ин бихьизабизе, далил бачине ва къеркьезе бажари. 9.

Жиндирго ишалъул план гьабизе ва гьеб рук1алиде ккезабизе, жиндирго рек1ел асар, пикраби ва т1алабал рич1ч1изаризе, гара-ч1вари гьабиялъул мурадалда калам гьабиялъе х1ажалъулел къаг1идаби рич1ч1ун х1алт1изаризе бажари.

10. Информациялъулабгин-коммуникативияб технологиялдаса пайда босизе бажари.

11. БатIи-батIиял пикраби загьир гьаризе ихтияр букIиналъе мукIурлъизе ва, гьебги х1исабалдеги босун, цадахъ рекъон х1алт1изаризе жигар бахъи.

12. Жиндирго пикру ва рак1ч1ей цогидазда бич1ч1изабизе, гьелъие кьуч1ал х1ужжаби рачине; цадахъ рекъон х1алт1улаго ва г1аммаб х1укмуялде рач1унаго, жиндирго пикру цогидазул пикругун рекъезабизе бажари.

13. Х1укму гьабилалде ва бит1араб пикру т1аса бищилалде цебе бат1и-бат1иял пикраби мух1кан гьаризе ва дандекквезе бажари.

14. Цадахъ х1алт1улаго, дандекколарел мурадал ругониги, г1аммаб х1укмуялде рач1ине бажари.

15. Жиндирго иш г1уц1иялъе ва дандиявгун рекъон х1алт1иялъе дандекколел суалал лъезе бажари.

**Предметиял х1асилал:**

1.Маг1арулазул ва цогидал халкъазул фольклоралъул, авар ва цогидал Дагъистаналъул миллатазул адабияталъул лъазарурал асаразул аслиял суалал ва цереч1арал масъалаби рич1ч1изе.

2.Жинцаго ц1ализе, фольклоралъул асарал т1асарищизе.

3. Жинцаго загьир гьабураб к1алзул ва хъвавул каламалъулъ фольклоралъул г1исинал жанрал (кицаби, абиял ва гь.ц.) х1алт1изаризе.

4. Дандекколеб интонацияги ц1унун, маргьаби ва къисаби пасих1го ц1ализе.

5. Жиндирго каламалъулъ халкъиял маргьабазе хасиятал художествиял къаг1идабиги х1алт1изарун, маргьаби рицине.

6. Маргьабазулъ гьезие хасиятал художествиял къаг1идаби ратизе ва гьелъул кьуч1алда маргьабазул жанрал рат1агьаризе, литературияб маргьа фольклориялдаса бат1абахъизе.

7. Бат1и-бат1иял халкъазул маргьаби дандекквезе, гьезулъ щибаб халкъалъул хьвада-ч1вадиялъул мурадлъун бугел рахъал кин рихьизарун ругелали бихьизе (цогидал халкъазулги жиндирго халкъалъулги мурадлъун ругел хасиятазулъ (идеалазулъ) г1аммаб жо ва бат1алъи батизе).

8. Маргьа, яги къиса ургъизе (цо кициялда рекъонги бегьула), яги хадуб-цебе рекъараб, цо маг1наяб мухъ ц1унараб хабар ургъизе.

9. Бат1и-бат1иял халкъазул коч1одалъун хъварал бах1арчилъиялъул тарих бицунел асарал дандекквезе ва гьезул миллиял хаслъаби рат1агьаризе.

10. Мух1канал хасал рихьизариялги нухмалъиялъе росун, живго жиндаго ч1ун ц1ализе, бат1и-бат1иял халкъазул к1алзул асарал т1асарищизе.

11. Темабазул, цереч1арал масъалабазул ва сипатазул рахъалъ бат1ибат1иял халкъазул фольклоралъул асаразда гьоркьор ругел хурхенал ч1езаризе. (релълъенлъи ва бат1алъи х1исабалде босун).

12.Тексталъул жанралъулгин-сипаталъул т1абиг1атги х1исабалде босун, дандекколедухъ анализ гьабулеб къаг1ида т1асабищизе.

13. Художествияб тексталъулъ поэтикаялда хурхарал бак1ал ратизе, гьелъул художествияб ва маг1наялъулаб к1вар бихьизе.

14. Баян кьураб хасияталъул цогидазул текстал дандекквезе ва х1ужжабаздалъун гьезие къимат кьезе.

15. Искусствоялъул бат1иял алатаздалъун г1уц1арал художествияб тексталъул баяназе (интерпретациялъе) къимат кьезе.

16. Литературиял асараздаги гьел хъвараб заманалдаги гьоркьоб бугеб бухьен бич1ч1изе; гьезулъ бугеб заманалъ хисизабулареб, ай киналго заманазе дандекколеб рух1ияб бечелъиялъул жакъа къоялдехун бугеб хурхен загьир гьабизе.

17. Литературияб асаралъул анализ гьабизе, гьеб кинаб тайпаялъул, жанралъул бугебали ч1езабизе, литературияб асаралъул тема, идея, рух1ияб пафос баян гьабизе ва бич1ч1изе, гьелъул героязе къимат кьезе, цо яги чанго асаралъул героял дандекквезе бажари.

18. Асаралъулъ сюжеталъул, композициялъул бут1аби, мац1алъул хаслъаби рихьизари, асаралъул идеялъулабгин-художествияб маг1на рагьизе гьезул бугеб к1вар (филологияб анализалъул бут1аби) бич1ч1и, литературияб асаралъул анализ гьабулаго, бищунго г1адатаб литературоведениялъул терминология лъай.

19. Авар адабияталъул ва маданияталъул рух1иялгин-хьвадач1вадиялъул, адабалъул къиматал жалазда рак1 хурхинаби, гьел цогидал халкъазул рух1иялгин-хьвада-ч1вадиялъул къиматал жалгун дандекквей.

20. Адабияталъул асараздехун жиндирго хасаб пикру лъугьин ва гьезие къимат кьей.

21. Малъарал, лъазарурал литературиял асаразул х1акъалъулъ (цо-цо мехалъ, х1ажалъиялда рекъон) жиндаго бич1ч1улеб баян кьей

22. Героялдехун авторасул ва жиндирго гьоркьоблъи загьир гьаби.

23. Г1енеккун бат1и-бат1иял жанразул литературиял асарал рич1ч1и, пикру гьабун ц1али ва ц1алараб асар дандрекъон кколедухъ бит1ун бич1ч1и.

24. Харбидалъун, ай прозаялдалъун хъварал асарал яги гьезул бут1аби, рахьдал мац1алъул сипатиял алатаздаса ва тексталдаса росарал цитатаздаса пайдаги босун, ц1идасан рицинеги, ц1алараб яги г1енеккун раг1араб тексталда т1аса лъурал суалазе жавабал кьезеги, к1алзул формаялда бат1и-бат1ияб тайпаялъул монологал загьир гьаризеги, диалог г1уц1изеги бажари. 25. Лъазарурал асараз тематикаялда, проблематикаялда хурхарал темабазда т1аса изложениял яги сочинениял, классалда яги рокъор кьурал творческиял х1алт1аби, адабияталъул ва г1аммал культуриял темабазда т1аса рефератал хъвай

26. Раг1абаздасан г1уц1араб искусствоялъул гьунар х1исабалда, адабияталъул дандекквеязул т1абиг1ат, адабияталъул асаразул берцинлъи, эстетика бич1ч1и.

27. Рахьдал мац1алъул раг1ул бугеб эстетикияб к1варги адабияталъул асаразул художествиял сипатал г1уц1иялъулъ, мац1алъул бат1и-бат1иял алатазул бугеб к1варги бич1ч1и.

***Авар адабият 7 класс.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  п/п | Темы уроков | Часы | Словарная  работа | Наглядность | Повторение темы | Домашнее  задание | Дата  по  плану | Дата  по  факту |
| 1 | Инсан ва гьесул къисмат – адабияталъул аслияб тема. | 1 | Баллада, легенда, |  |  | Адабияталъул теория. | 04.09. |  |
| 2 | Унсоколоса Х1ожоги гуржиявги. | 1 | Местерзаби, хъош-баш, хат1а, лек1и, | Халкъиял куч1дул. | Инсан ва гьесул къисмат – | 1-2 бет1ер ц1ализе | 11.09. |  |
| 3 | Унсоколоса Х1ожоги гуржиявги. | 1 |  |  | адабияталъул аслияб тема. | 3-5 бет1ер г1ад. анализ | 18.09. |  |
| 4 | Ц1адаса Х1амзат «Дибирги г1анхвараги» | 1 | Даром, кар, г1алаби, къазаалъул алх1ам, хут1ма, ваг1за, | Хъвадарухъанасул сурат т1ахьал. | Унсоколоса Х1ожоги гуржиявги. | Пасих1го ц1ализе. | 25.09. |  |
| 5 | Ц1адаса Х1амзат «Ашбазалде» | 1 | Бегьараб, пул, карц, таффаруж, приказчик, кашавар, | Хъвадарухъанасул сурат т1ахьал. | Ц1адаса Х1амзат «Дибирги г1анхвараги» | 5 куплет рек1ехъе | 02.10. |  |
| 6 | ***Изложение «Къуватги сих1ирлъиги»*** | 1 |  | Изложениязул мажмуг1 |  |  | 09.10. |  |
| 7 | Мух1амад Хуршилов «Г1андалал» | 1 | Чулахъ, ясир, сугъур, ягъзият, намартав, къажарал, | Хъвадарухъанасул сурат т1ахьал. | Ц1адаса Х1амзат «Ашбазалде» | 1-3 бет1ер х1асил бицине | 16.10. |  |
| 8 | Мух1амад Хуршилов «Г1андалал» | 1 | Дозорал, жаллатал, х1арамхана, такъия, |  |  | 4-6 бет1ер г1ад. анализ | 23.10. |  |
| 9 | Мух1амад Хуршилов «Г1андалал» | 1 | Хъал-хъан, гвардия, бикьакълъараб, |  |  | Гь.51 рек1ехъе | 06.11. |  |
| 10 | Мух1амад Сулиманов «Васигат» | 1 | Романтикияб, антология, | Хъвадарухъанасул сурат т1ахьал. | М. Хуршилов «Г1андалал» | Гь 66-73 | 13.11. |  |
| 11 | Мух1амад Сулиманов «Васигат» | 1 |  |  |  | г1ад. анализ | 20.11. |  |
| 12 | ***Класстун къват1иб ц1али «Надир-шагь щущахъ виххизави»*** | 1 |  |  | Мух1амад Сулиманов «Васигат» |  | 27.11. |  |
| 13 | ***Сочинение «Эбелалъул къо»*** | 1 |  |  |  |  | 04.12. |  |
| 14 | Эффенди Капиев «Жиндирго х1акъалъулъ Сулейманил хабар» | 1 | Купец ашбазхана, депо, хъалим, хъарк1ас, | Хъвадарухъанасул сурат т1ахьал. |  | Гь 77-84 х1асил бицине | 11.12. |  |
| 15 | Эффенди Капиев «Жиндирго х1акъалъулъ Сулейманил хабар» | 1 | Гьаглъизе, допрос, петер, петерчи, интервентал, | Хъвадарухъанасул сурат т1ахьал. |  | г1ад. анализ | 18.12. |  |
| 16 | Асадула Мух1амаев «Маг1арулай» | 1 | Басмахана, г1ажам, каскараб, тансу, никъа, к1к1ор, квач, Бошлъи, жигизе, | Хъвадарухъанасул сурат т1ахьал. | Э. Капиев «Жинд. х1акъ. Сулейманил хабар» | Гь 89-93 | 25. 12. |  |
| 17 | А. Мух1амаев «Ах1мад т1ад вуссараб сордо» | 1 | Хьонбак1, риххелал, х1ал-балалъ, | Хъвадарухъанасул сурат т1ахьал. | А. Мух1амаев «Маг1арулай» | Гь 94-104 | 15. 01. |  |
| 18 | М. Шамхалов «Тамашаяв гьобол» | 1 | малгун, хьина, хъачунан, дакъикъа, ах1анже, таг1зир, | Хъвадарухъанасул сурат т1ахьал. | А. М. «Ах1мад т1ад вуссараб сордо» | Гь 107-110 ц1ализе | 22.01. |  |
| 19 | М. Шамхалов «Тамашаяв гьобол» | 1 | Соглал, къвалалхалат, исхъали, бегавул, |  |  | Гь 111-120 г1ад. анализ | 29.01. |  |
| 20 | Расул Х1амзатов «Маг1арулал» | 1 |  | Хъвадарухъанасул сурат т1ахьал. | М.Ш «Тамашаяв гьобол» | Гь 126 рек1ехъе | 05. 02. |  |
| 21 | Р.Х1амзатов «Эбелалъ дир кинидахъ куч1дул ах1ич1ел ани» | 1 |  |  | Расул Х1амзатов «Маг1арулал» | Гь 125 рек1ехъе | 12. 02. |  |
| 22 | Р.Х1амзатов «Дагъистаналъул рохьал» | 1 | Мулатка, рифма, | Хъвадарухъанасул сурат т1ахьал. | Р.Х1. «Эбелалъ дир кин. куч1дул ах1ич1ел ани» | Гь 127 ц1ализе | 19.02. |  |
| 23 | ***Изложение «Чанахъабазул гамач1»*** | 1 |  | Изложениязул мажмуг1 |  |  | 26. 02. |  |
| 24 | Муса Мух1амадов «Инсул гьалбал» | 1 | Декада, къапила, гьахь бекизе, рахьхасало, гунглазе, ханум, | Хъвадарухъанасул сурат т1ахьал. | Р.Х1амзатов «Дагъистаналъул рохьал» | Гь 134-140 ц1ализе | 04. 03. |  |
| 25 | Муса Мух1амадов «Инсул гьалбал» | 1 | Вёрст, дузбит1араб, тасамах1лъи, хъазан кьолозе, хамихъаби, |  |  | Гь 141-151 х1асил бицине | 11. 03. |  |
| 26 | Фазу Г1алиева «Маг1арулазул нус» | 1 | Думалъего, дознание, финагент, | Хъвадарухъаналъул сурат т1ахьал. | М. Мух1амадов «Инсул гьалбал» | Гь 167 пасих1го ц1ализе | 18.04. |  |
| 27 | Фазу Г1алиева «Маг1арулазул нус» | 1 |  |  |  | Гь 178  г1ад. анализгь | 01.04. |  |
| 28 | Къияс Меджидов «Муг1рузул ц1умазе хвел бук1унадай» | 1 | Термин, Пайдар, т1авагьин, | Хъвадарухъанасул сурат т1ахьал. | Фазу Г1алиева «Маг1арулазул нус» | Гь 192  г1ад. анализ | 08.04. |  |
| 29 | Багьавудин Митаров «Бице гьудулзабазда» | 1 |  | Хъвадарухъанасул сурат т1ахьал. | «Муг1рузул ц1умазе хвел бук1унадай» | Гь198 рек1ехъе | 15.05. |  |
| 30 | ***Изложение «Сих1ираб чайка»*** | 1 |  | Изложениязул мажмуг1 |  |  | 22.04. |  |
| 31 | Г1алирза Саг1идов «Г1аздалал т1агърал» | 1 | Хенкелал. | Хъвадарухъанасул сурат т1ахьал. | Б. М. «Бице гьудулзабазда» | Гь 202 пасих1. ц1ализе | 29.04. |  |
| 32 | М-р Расулов «Эбелалъул рах1му» | 1 |  | Хъвадарухъанасул сурат т1ахьал. | Г1. Саг1идов «Г1аздалал т1агърал» | Гь 205 х1асил бицине | 13.05. |  |
| 33 | М-р Расулов «Эбелалъул рах1му» | 1 |  |  |  | Кицаби лъазаризе | 20.05 |  |
| 34 | Класстун къват1иб ц1али. | 1 |  | Журнал «Лачен» «Гьудуллъи» | «Эбелалъул рах1му» |  | 27.05 |  |

**ПРЕДМЕТИЯЛ ХIАСИЛАЛ:**

**7 класс**

1) адабияталъул инсанияталъулаб кIвар ва гьелъ ватIаналде рокьи, халкъазда гьоркьоб гьудуллъи бижизаби;

2) хъвадарухъанлъи махщел букIин ва адабияталъул асаразул гIелмиял, публицистикиял асараздаса батIалъи бичIчIи;

3) художествияб асар бичIчIиялъул, гьелъул анализ гьабиялъул, гьелъие баян кьеялъул гьунар цебетIезабизе;

• асаралъул тема ва идея битIун чIезабизе, адабияталъул тайпабазул ва жанразул хIакъалъулъ аслияб бичIчIи букIине, асаралъул героясул ва авторасул позиция бичIчIизе ва рагьизе бажари; героязул сипатал рахъизе лъай, шигIрияб ва прозаялъулаб мацIалъул батIалъи чIезабизе;

• аслиял адабияталъул терминазул магIна бичIчIи ва гьел асаралъул анализ гьабулаго битIун хIалтIизаризе бажаризе, гьезие битIараб баян кьезе бажари: художествияб адабият ва халкъияб кIалзул гьунар; проза ва поэзия; художествияб образ; адабияталъул жанрал (халкъияб маргьа, хабар, къиса, кечI, басня); тема, идея, проблематика; сюжет, композиция; адабияталъул героязул мацIалдалъун гьезул сипат бахъи; портрет, пейзаж, художествияб алат; эпитет, дандекквей, метафора, олицетворение; аллегория; наку (ритм), рифма;

• художествияб формаялъул алатал ратизе ва гьезда гьоркьоб бугеб бухьен загьир гьабизе; 36

• батIи-батIиял асарал, гьезул бутIаби, темаби, сюжетал ва образал цоцада дандекквезе лъазе;

• фольклоралъул ва адабияталъул асарал цогидал махщалил тайпабигун (кино, театр, суратал рахъи, музыка) учителасул кумекалдалъун данде-кквезе лъазе;

1) пасихIго цIализе ва 7 кечI рекIехъе лъазабизе, гьез жиндиего гьабураб асар загьир гьабизе бажари;

2) цIалараб асаралъул бицине бажари (дурусаб, къокъ гьабураб яги тIаса бищараб бутIаялъул), цIаларалда тIасан суалазе жавабал кьезе ва жинцаго суалал лъезе бажари;

3) цIаларал асаразда тIасан гьабулеб накъиталда, хабаралда гъорлъ гIахьаллъизе, асаралъе битIараб къимат кьезе хIужаби ралагьизе лъазе;

4) кIалзулаб ва хъвавулаб калам цебетIезабизе, батIи-батIиял жанразул хIалтIаби тIуразариялдалъун (100 ва цIикIкIун рагIиялдаса гIуцIараб);

5) эстетикияб кIвар, магIнаялде кIвар кьун цIали (смысловое чтение) ресалги хIалтIизарун, малъарал фольклориял ва адабияталъул асаразе къимат кьезе;

6) сверухъ бугеб дуниял лъикI лъаялъе, рухIияб цIебетIеялъе, эстетикияб ва эмоционалияб асар щвеялъе фольклоралъул ва адабияталъул бугеб кIвар бичIчIи;

7) паракъатаб заманалда цIалулел асаразул сияхI мугIалимгун дандбай, цIиял асарал цIалиялдалъун гIакълу камил гьаби;

8) мугIалимасул нухмалъиялда гъоркь цIалул цадахъал (коллективный) проектал гIуцIиялда гъорлъ гIахьаллъизе ва гьел рихьизаризе ругьунлъизе;

9) cловарал, справочникал, электронниял ресал битIун хIалтIизаризе бажари.